**Ohjeet loppuraporttiin**

Kirjoita loppuraportti itse valitsemastasi teoksesta (esimerkiksi väitöskirjasta tai laajahkosta tieteellisestä artikkelista). Loppuraportti muistuttaa kirja-arviota: siinä pyritään antamaan tiivis kuva teoksen sisällöstä ja pohtimaan teoksen kiinnostavuutta oman tieteenalan sisällä. Loppuraportissa on kuitenkin myös oppimispäiväkirjan piirteitä: tekstissä on tarkoitus pohtia omaa oppimista suhteessa käsiteltävään teokseen.

Kirjoittamisessa voi hyödyntää kaikkea kurssilla opittua. Loppuraportin suositeltava pituus on noin 2–3 sivua; otsikon voit muotoilla itse. Se palautetaan MyCoursesiin 31.5. mennessä, ja opettaja antaa siitä kommenttinsa viimeistään 14.6.

Apukysymyksiä:

Mitä tutkimustraditiota tai suuntausta teos edustaa?

Millainen on teoksen kysymyksenasettelu? Mitkä ovat sen tavoitteet?

Millaiset ovat teoksen teoreettiset lähtökohdat ja metodologiset ratkaisut?

Mitkä ovat teoksen päätulokset?

Mitä uutta ja kiinnostavaa teos tuo oman alasi tutkimukseen?

Mihin tuloksia voisi soveltaa?

Miten onnistunut teos on tekstinä? Mistä ottaisin mallia / mitä välttäisin?

Mikä oli teoksen sisällöllinen anti omalle tutkimukselleni?